Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat Dottor Aaron M. Weaving-Baluci M.A. Law, LL.D. (melit) Wara li rat l-imputatazzjonijiet miġjuba kontra Fabian Ahmed Mamme Azzopardi, detentur tal-karta tal-identita' numru 266885M, fejn ġie mixli talli nhar l-4 ta' Frar 2018 fil-lukanda Excelsior, Triq l-Assedju l-Kbir fil-Floriana, bejn it- 15:00 u 15:25 : (a) ikkommetta serq ta' żewġ basktijiet b'kontenut divers għad-dannu ta' Shohei Kiss Guillaumier u Mayo Giacomotto u/jew ta' persuni oħra liema serq huwa kkwalifikat bil-valur (li ma jiskorrix l-€2329.37) bi ksur tal-artikoli 261(c), 267, u 279(a) tal-Kodiċi Kriminali; (b) ikkommetta serq ta' basket b'kontenut divers għad-dannu ta' Robert Fenech Millo u Deborah Janet Fenech Millo u/jew ta' persuni oħra liema serq huwa kkwalifikat bil-valur (li ma jiskorrix l-€2329.37) bi ksur tal-artikoli 261(c), 267, u 279(a) tal-Kodiċi Kriminali; (c) talli laqgħa għandu ħwejjeġ misruqa bi ksur tal-Artikolu 334(a) (d) talli huwa reċidiv ai termini tal-artikoli 49, 50 u 289 tal-Kodiċi tal-Kodiċi Kriminali; is-seduta tal-5 ta' Frar 2018 l-Uffiċjal Prosekutur ikkonfermat l-imputazzjonijiet bil-ġurament; Rat li l-Uffiċjal Prosekutur eżebiet a fol 26 il-kunsens maħruġ mill- Avukat Ġenerali sabiex dan il-każ jiġi mismugħ u deċiż bi proċedura Rat li matul l-istess eżami tal-imputat ai termini tal-Artikolu 392(1) tal- Kodiċi Kriminali, l-imputat, debitament assistit mill-konsulent legali tiegħu dottor Josette Muscat Doublesin bħala avukat tal-għajnuna legali, tenna li huwa mhux ħati tal-imputazzjonijiet miġjuba kontra tiegħu. Rat li l-Qorti għaddiet sabiex tibda' tisma' l-provi miġbura fil-konfront Rat li matul is-seduta tat-3 t'Ottubru 2018 l-Uffiċjal Prosekutur iddikjarat li hija kienet ikkontestat it-tielet imputazzjoni bħala alternattiva għall- ewwel u t-tieni imputazzjonijiet; Rat li matul l-istess seduta, l-imputat irreġistra ammissjoni għall- imputazzjonijiet skont kif speċifikati mill-Uffiċjal Prosekutur; Il-Qorti wissiet lill-imputat bl-aktar mod solenni rigward il-konsegwenzi tal-ammissjoni tiegħu fis-sens li jekk itenni l-ammissjoni tiegħu huwa kien ser jiġi misjub ħati u l-Qorti tgħaddi biex timponi l-piena spettanti skont il-Liġi li tista tkun waħda ta' priġunerija jew xi piena oħra stabbilita bil-Liġi. Wara li tagħtu żmien biżżejjed sabiex jiddeċiedi jekk hux sejjer jerġa lura mill-ammissjoni reġistrata minnu, fil-presenza tal- konsulent legali tiegħu u wara li kkonferixxa miegħu, l-imputat wieġeb li huwa inkondizzjonatament ħati tal-imputazzjonijiet miġjuba kontra tiegħu skont kif imsemmi aktar il-fuq; Il-Qorti fid-dawl ta' tali stqarrija ta' ħtija inkondizzjonata imtennija m'għandhiex alternattiva għajr ħlief li ssib lill-imputat ħati. Semgħet lill-Partijiet jitrattaw dwar il-piena infliġġenda: DEĊIDE Li wara li rat l-Artikoli 17(b), 31, 49, 50, 261(c), 267, 279(a), 289 u 334(a) tal-Kodiċi Kriminali, il-Qorti qegħda ssib lil Fabian Ahmed Mamme Azzopardi, fuq l- ammissjoni inkondizzjonata tiegħu stess, ħati tal-imputazzjonijiet numri wieħed u tnejn u li huwa reċidiv filwaqt li tastjeni milli tieħu konjizzjoni ulterjuri tat-tielet imputazzjoni. Kwantu għall-piena l-Qorti kkunsidrat irreġistra ammissjoni tiegħu iżda mhux fi stadju bikri. Inoltre huwa jirriżulta li huwa plurireċidiv skont kif kontestat lilu u ċjoe mhux biss ai termini tal- artikoli 49 u 50 iżda wkoll skont l-artikolu 289 tal-Kodiċi Kriminali. l-artikolu jgħid hekk : - (1) Fil-każijiet ta' reċidiva fid-delitti msemmijin f'dan is-sub-titolu, il- piena tista' tiżdied, fil-każ tat-tieni kundanna, bi grad jew tnejn, u fil-każ tat- tielet kundanna jew oħrajn warajha, minn grad sa tliet gradi. fiċ-ċirkostanzi tagħżel li żżid il-piena b'żewġ gradi. Għaldaqstant tikkundannaħ għal perjodu ta' ħmistax il-xahar priġunerija. Il-Qorti wara li rat l-Artikolu 392A tal-Kodiċi Kriminali tordna li l-atti tal-kawża flimkien ma' din is-sentenza jintbagħtu lill-Avukat Ġenerali fi żmien sitt ijiem skont il-Liġi. Mogħtija illum is-sebgħa (7) ta' Novembru 2018 fil-Bini tal-Qrati tal- Ġustizzja, Ħad-Dingli. Proċ reżo somm/Ammissjonijiet